CELEX: 62012CA0319
Language: lt
Date: 2013-11-28 00:00:00
Title: Byla C-319/12: 2013 m. lapkričio 28 d. Teisingumo Teismo (trečioji kolegija) sprendimas byloje ( Naczelny Sąd Administracyjny (Lenkija) prašymas priimti prejudicinį sprendimą) Minister Finansów prieš MDDP Sp. z o.o. Akademia Biznesu, Sp. komandytowa (PVM — Direktyva 2006/112/EB — 132–134 ir 168 straipsniai — Neapmokestinimas — Privačios teisės organizacijų komerciniais tikslais teikiamos švietimo paslaugos — Teisė į atskaitą)

15.2.2014   
            
            
               LT
            
            
               Europos Sąjungos oficialusis leidinys
            
            
               C 45/11
            
         2013 m. lapkričio 28 d. Teisingumo Teismo (trečioji kolegija) sprendimas byloje (Naczelny Sąd Administracyjny (Lenkija) prašymas priimti prejudicinį sprendimą) Minister Finansów prieš MDDP Sp. z o.o. Akademia Biznesu, Sp. komandytowa
   
   (Byla C-319/12) (1)
   
   (PVM - Direktyva 2006/112/EB - 132–134 ir 168 straipsniai - Neapmokestinimas - Privačios teisės organizacijų komerciniais tikslais teikiamos švietimo paslaugos - Teisė į atskaitą)
   2014/C 45/19
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Naczelny Sąd Administracyjny
   
   
      Šalys pagrindinėje byloje
   
   
      Ieškovas: Minister Finansów
   
      Atsakovė: MDDP Sp. z o.o. Akademia Biznesu, Sp. komandytowa
   
      Dalykas
   
   Prašymas priimti prejudicinį sprendimą — Naczelny Sad Administracyjny — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 132 straipsnio 1 dalies i punkto, 133, 134 ir 168 straipsnių išaiškinimas — Nacionalinės teisės nuostata, pagal kurią, kitaip nei pagal direktyvos nuostatas, privatinės teisės reglamentuojamų įstaigų komerciniais tikslais teikiamos švietimo paslaugos neapmokestinamos PVM — Atsisakymas leisti tokiai įstaigai, pasinaudojusiai neapmokestinimu, atskaityti už pirkimus sumokėtą PVM.
   
      Rezoliucinė dalis
   
   
               1.
            
            
               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 132 straipsnio 1 dalies i punkto, 133 ir 134 straipsnių nuostatos turi būti aiškinamos taip, kad pagal jas nedraudžiama, jog ne viešųjų organizacijų komerciniais tikslais teikiamos švietimo paslaugos būtų neapmokestinamos pridėtinės vertės mokesčiu. Tačiau šios direktyvos 132 straipsnio 1 dalies i punkte draudžiama bendrai neapmokestinti visų švietimo paslaugų, neatsižvelgiant į ne viešosios organizacijos, kuri teikia šias paslaugas, siekiamą tikslą.
            
         
               2.
            
            
               Pagal Direktyvos 2006/112 168 straipsnį arba nacionalines nuostatas, kuriomis jis perkeltas į nacionalinę teisę, apmokestinamasis asmuo negali naudotis teise į sumokėto pirkimo PVM atskaitą, jei dėl nacionalinėje teisėje pažeidžiant šios direktyvos 132 straipsnio 1 dalies i punktą numatyto neapmokestinimo jo teikiamoms švietimo paslaugoms netaikomas pridėtinės vertės mokestis.
               Vis dėlto šis apmokestinamasis asmuo gali remtis minėto neapmokestinimo nesuderinamumu su Direktyvos 2006/112 132 straipsnio 1 dalies i punktu, kad jis nebūtų jam taikomas, kai net, turint omenyje šioje nuostatoje valstybėms narėms suteiktą didelę diskreciją, minėtas apmokestinamasis asmuo neturėtų būti objektyviai laikomas organizacija, siekiančia panašių tikslų į viešosios teisės švietimo organizacijų tikslus, kaip tai suprantama pagal minėtą nuostatą, o tai turi patikrinti nacionalinis teismas.
               Pastaruoju atveju minėto apmokestinamojo asmens teikiamos švietimo paslaugos bus apmokestinamos PVM, todėl jis gali pasinaudoti teise į sumokėto pirkimo pridėtinės vertės mokesčio atskaitą.
            
         
      (1)  OL C 287, 2012 9 22.